Noverint omnes presentes et futuris quod cum Hauuisons, uxor Rodulphi cognomento Heraudie, et Symon filius ejus moverent querimoniam adversus fratres Morimundi super quodam molendino quod eisdem dederat in elemosinam dominus Hugo, miles de Borbonia, tandem dicta Hauuissons et filius ejus Simon ceterique heredes sui, cum justa non esset eorum querimonia, domini Nicholai tunc plebani Borbonie et domini Hugonis ejusdem ville prioris necnon et aliorum prudentum virorum monitis et consiliis acquiescentes, eandem querimoniam dictis fratribus Morimundi remiserunt et acquitaverunt, promittentes bona fide quod adversus sepedictos fratres super eodem molendino non suscitabunt querimoniam nec facient ab aliquo suscitari. In cujus rei testimonium, dicta Hauuisons et filius ejus Symon ceterique heredes sui rogaverunt dominum Nicholaum plebanus Borbonie, qui huic acquitationi interfuerat, presentes litteras sigilli sui testimonio robo-rare. Actum anno Domini millesimo CC° tricesimo sexto.